ฉีดยาคุมแล้วน้ำหนักตัวจะเพิ่มไหม จะป้องกันได้ไหม
สวัสดีค่ะ การใช้ยาคุมกำเนิดแบบฉีดนั้นควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%ผลข้างเคียงจากยาฉีดที่พบได้บ่อยๆเช่น ประจำเดือนผิดปกติ เลือดออกกระปริดกระปรอย การฉีดยาคุมอาจทำให้มีน้ำหนักเพิ่มขึ้น แต่จะเพิ่มในช่วงเข็มแรกๆเท่านั้นจากการบวมน้ำจากฤทธิ์ของฮอร์โมน หลังจากนั้นน้ำหนักควรกลับมาเป็นปกติ ไม่ได้เป็นภาวะที่พบได้บ่อยหรือเป็นมากรุนแรงจนต้องหยุดยาแนะนำการรับประทานอาหารที่ดีต่อสุขภาพ ออกกำลังกายสม่ำเสมอควบคู่ไปด้วยขณะฉีดยาคุมได้ งดการดื่มน้ำหวาน ชา กาแฟที่ใส่น้ำตาล